বসনিয়া ও হার্জেগোভানিয়ার তারকা স্ট্রাইকার ইডেন জেকোকে আরো পাঁচ বছরের জন্য রেখে দিল ম্যানচেস্টার সিটি। ক্লাবের কোচ ম্যানুয়েল পেল্লেগ্রিনি জেকোর চুক্তির নবায়ন নিশ্চিত করেছেন। ২০১১ সালে ম্যান সিটিতে যোগ দেওয়া জেকোকে ২০১৯ সাল পর্যন্ত ইতিহাদেই দেখা যাবে। ডেভিড সিলভা, সার্জিও আগুয়েরো, ভিসেন্তে কোম্পানির পর এবার ম্যান সিটি এবার পাঁচ বছরের জন্য জেকোর সঙ্গে চুক্তি নবায়ন করল। জেকো দেশের জার্সি গায়ে খেলেছেন ৬৫টি ম্যাচ। দেশের হয়ে গোল করেছেন ৩৬টি। তার সাবেক ক্লাব উলফসবার্গে খেলেছেন ১১১টি ম্যাচ (গোল ৬৬টি)। আর বর্তমান ক্লাবে ১০৮ ম্যাচ খেলে গোলের দেখা পেয়েছেন ৪৬টি। বসনিয়ার সর্বকালের সর্বোচ্চ গোলের মালিক এ তারকা ফরোয়ার্ড ২০০৯ সালের ব্যালন ডি’অর পুরস্কারের জন্য ১৩তম স্থানে জায়গা পেয়েছিলেন। বসনিয়ার বর্ষসেরা ফুটবলার হয়েছেন ২০০৯, ২০১০, ২০১১ ও ২০১২ সালে। ২০০৯-১০ মৌসুমে বুন্দেসলিগার শীর্ষ গোলদাতা ছিলেন জেকো। লিগ কাপে ২০১৪’তে সর্বোচ্চ ছয়টি গোল তার। ব্রাজিল বিশ্বকাপে ইরানের বিপক্ষে ম্যান অব দ্য ম্যাচও হয়েছিলেন জেকো।